SUPER ออกหุ้นกู้ 1.5 พันลบ. ดอกเบี้ย 5% ขายสถาบัน-รายใหญ่ 20-22 เม.ย.นี้
SUPER ออกหุ้นกู้ 1.5 พันลบ. อายุ 3 ปี ดอกเบี้ย 5% ต่อปี ขายสถาบัน-รายใหญ่ 20-22 เม.ย.นี้ ระดมทุนชำระหุ้นกู้เดิม-ลงทุนโรงไฟฟ้าขยะหนองคาย โชว์เรทติ้ง "BBB" แนวโน้ม "คงที่"
SUPER ออกหุ้นกู้ 1.5 พันลบ. อายุ 3 ปี ดอกเบี้ย 5% ต่อปี ขายสถาบัน-รายใหญ่ 20-22 เม.ย.นี้ ระดมทุนชำระหุ้นกู้เดิม-ลงทุนโรงไฟฟ้าขยะหนองคาย โชว์เรทติ้ง "BBB" แนวโน้ม "คงที่"
15 มี.ค. 2564

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 1,500 ล้านบาท เป็นจำนวนเสนอขาย 1,000 ล้านบาท และหุ้นกู้ที่สำรองเพื่อการเสนอขายเพิ่มเติมไม่เกิน 500 ล้านบาท ทั้งนี้หุ้นกู้มีอายุ 3 ปี ครบกำหนดไถ่ถอนปี 2567 มีอัตราดอกเบี้ยคงที่ร้อยละ 5 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายแก่ผู้ลงทุนสถาบัน และ/หรือ ผู้ลงทุนรายใหญ่  ระหว่างวันที่ 20-22 เม.ย.64 มีผู้จัดการการจัดจำหน่ายหุ้นกู้ ได้แก่ บล.เคจีไอ(ประเทศไทย) บล.เอเซีย พลัส บล.กรุงไทย ซีมีโก้ บล.หยวนต้า บล.อาร์เอชบี(ประเทศไทย)
ทั้งนี้บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้ในการชำระคืนหุ้นกู้ที่จะครบกำหนดอายุในเดือนพ.ค.64 เป็นจำนวน 456.80 ล้านบาท และลงทุนในโครงการโรงไฟฟ้าพลังงานขยะในจังหวัดหนองคาย ประมาณ 1,000 ล้านบาท เงินส่วนที่เหลือจะใช้เป็นเงินทุนหมุนเวียนของบริษัท
สำหรับอันดับความน่าเชื่อถือของบริษัทที่ระดับ “BBB” แนวโน้ม “คงที่” โดยบริษัท ทริสเรทติ้ง จำกัด เมื่อวันที่ 4 ธ.ค. 63